Wag by fotografiewinkel doodgeskiet | Maroela Media
'n Sekerheidswag is Saterdag gedurende 'n gewapende roof by die bekende kamera-en-fotografiewinkel, Orms, in die middestad van Kaapstad doodgeskiet.
Kapt. FC van Wyk, woordvoerder van die polisie, sê aan Maroela Media vier gewapende mans het omstreeks 11:49 by 'n winkel in Roelandstraat ingestorm en die winkelpersoneel aangesê om plat op die vloer te lê.
Die mans het die winkel van toerusting beroof waarna hulle 'n 55-jarige sekerheidswag doodgeskiet het. Die verdagtes het met die sekerheidswag se wapen op die vlug geslaan.
Die sekerheidswag het vir die veiligheidsmaatskappy City Bowl Armed Response gewerk.
Jacques Weber, DA-wyksraadslid, het sedertdien sy medelye met die sekerheidswag se familie en vriende betuig. "Die beampte het sy lewe in gevaar geplaas om ons te beskerm."
Die sekerheidswag se identiteit is nie in dié stadium bekend nie.
Luidens inligting is dit die derde gewapende roof in 'n kwessie van 'n jaar in dié spesifieke buurt.
Die polisie ondersoek 'n saak van moord en sakeroof.
gewapende roof Kaapstad moord Wes-Kaap
Daar bestaan g'n werksessie oor die belas van kerke – komitee
Met elke gruwelike insident spreek ons kommer uit en sê dis nou genoeg. Met elke gruwelike insident betuig die politici hul medelye en dis waar dit stop. Dit hou net aan en aan en aan. Sien niemand raak dat dit lankal tyd verstreke is nie?????